The Sound of Music (film)

The Sound of Music er en Oscar-belønnet amerikansk drama- og filmmusikal fra 1965 regissert og produsert av Robert Wise. Hovedrollene spilles av Julie Andrews og Christopher Plummer. Den er basert på Richard Rodgers og Oscar Hammersteins musikal med samme tittel fra 1959. Filmen ble belønnet med fem Oscar, inkludert for Beste film, samt to Golden Globe og en pris hver fra Writers Guild of America og Directors Guild of America.http://www.imdb.com/title/tt0059742/awards

Sound of Music er den tredje mest innbringende filmen i USAs filmhistorie justert for inflasjon. Bare Tatt av vinden og Star Wars har innbrakt flere penger på amerikanske kinoer.http://boxofficemojo.com/alltime/adjusted.htm Det amerikanske filminstituttet (AFI) har kåret filmen til tidenes 4. beste filmmusikal fra USA. 

 Handling 
Den viltre novisen Maria må forlate klosteret og blir guvernante for syv barn med en streng far som er enkemann. Med sang og moro bringer Maria gleden tilbake til familien og gifter seg med mannen etter å ha utkonkurrert en rivalinne. Ved Anschluss flykter familien til Sveits.

 Om filmen 
Anmelderne
Sound of Music har fått så mye som 81% på Rotten Tomatoes (Fresh Rating).Rotten Tomatoes Anmelderne i Variety skrev: «The Robert Wise production is a warmly pulsating, captivating drama set to the most imaginative use of the lilting R-H tunes, magnificently mounted and with a brilliant cast headed by Julie Andrews and Christopher Plummer which must strike a respondent chord at the boxoftice».http://www.variety.com/index.asp?layout=Variety100&reviewid=VE1117488028&content=jump&jump=review&category=1935&cs=1&p=0

VGs anmelder gav den terningkast fem i 1966: «Søt og smektende og spennende operette av Rodgers/Hammerstein med strålende Julie Andrews i hovedrollen».VG - VGs filmbarometer (16. april 1966, s27) 

Publikum
Filmen innbrakte $163 millioner på amerikanske kinoer.http://www.imdb.com/title/tt0059742/business

I Norge
I oktober 1966 hadde filmen blitt sett av 450 000 mennesker i Norge. Da hadde den blant annet gått 28 uker i Oslo og 10 uker i Bergen og Trondheim. Publikumsbesøket i Oslo hadde på det tidspunkt passert 270 000 og den gikk fremdeles for fulle hus.VG - Sound of Music sett av 450 000 (22.10.1966  -  Side: 6) Filmen satte ny rekord hvert eneste sted hvor den hadde vært kjørt og ble sett av 700 000 i løpet av 1966.VG - FLERE SÅ SOUND OF MUSIC I BERGEN ENN DET ER BERGENSERE (02.01.1967  -  Side: 7) I januar 1968 hadde den innbrakt 5 millioner kroner i Oslo alene.VG - TI ÅRS TI PÅ TOPP PÅ OSLOKINOENE (20.01.1968  -  Side: 16)

 Rollebesetning 
 Julie Andrews – Maria
 Christopher Plummer – Georg von Trapp
 Richard Haydn – Max Detweiler
 Peggy Wood – Abbedissen
 Eleanor Parker – Baronesse Elsa Schraeder
 Charmian Carr – Liesl von Trapp
 Nicholas Hammond – Fredrich von Trapp
 Heather Menzies – Lovisa von Trapp
 Duane Chase – Kurt von Trapp
 Angela Cartwright – Brigitta von Trapp
 Debbie Turner – Marta von Trapp
 Kym Karath – Gretl von Trapp
 Daniel Truhitte – Rolfe

 Referanser 

 Eksterne lenker 


 Filmtrailer 
 Filmtrailer  (IMDb)

Kategori:Filmmusikaler fra USA
Kategori:Dramafilmer fra USA
Kategori:Filmer fra 1965
Kategori:Oscar for beste film
Kategori:Engelskspråklige filmer
Kategori:Filmer lagt til Østerrike
Kategori:Filmer lagt til Alpene
Kategori:Filmer satt til 1930-årene
Kategori:Golden Globe for beste musikal eller komedie